Hierdie “godsdienstige oorlog” moes die tafel dek om die beheer oor die olie van die Midde-Ooste te kry en hierdie state só deur innerlike konflik te verswak dat dit geen gevaar vir Israel sou inhou nie.
Nou is dit so dat die VSA se oorloë in die Midde-Ooste en deur die ganse Moslem-wêreld ‘n ernstige knou begin kry het met die toetrede van Rusland en die feit dat state soos Turkye en Saoedi-Arabië duidelik nie na die pype van die VSA dans nie.
Dalk het die Derde Wêreldoorlog reeds begin. Onder ons neuse. Want die spanning in die Midde-Ooste en elders laai daagliks op. En die mensdom word meegesleur omdat hulle nie hulself wil vergewis van die ware feite nie. Ja, omdat hulle nie die gawe van onderskeiding wil besit nie!